
	Comisia pentru politică economică, reformă şi privatizare

Nr. 4c-1/347/12.12.2017
	Comisia economică, industrii şi servicii

Nr. XX/1106/12.12.2017



	Comisia pentru industrii şi servicii

Nr.4c-3/600/12.12.2017
	Comisia pentru dezvoltare regională, administrarea activelor statului și privatizare 

Nr. XXI/161/12.12.2017

Comisia pentru dezvoltare și strategie economică

Nr.LXIX/210/12.12.2017


Bucureşti, 12. 12.2017    

AVIZ  COMUN

asupra proiectului Legii bugetului de stat pe anul 2018
În conformitate cu prevederile art. 59 din Regulamentul activităţilor comune ale Camerei Deputaţilor şi Senatului, republicat, Comisia pentru politică economică, reformă şi privatizare şi Comisia pentru industrii şi servicii din cadrul Camerei Deputaţilor, precum şi Comisia economică, industrii şi servicii, Comisia pentru dezvoltare și strategie economică şi Comisia pentru dezvoltare regională, administrarea activelor statului şi privatizare din cadrul Senatului au fost sesizate, spre dezbatere şi avizare, cu proiectul Legii bugetului de stat pe anul 2018, transmis de Guvernul României.

Conform prevederilor art. 22 din Regulamentul activităţilor comune ale Camerei Deputaţilor şi Senatului, republicat, Comisiile au dezbătut proiectul de lege menţionat mai sus în şedinţa din 12 decembrie 2017.

Comisiile au analizat proiectul Legii bugetului de stat pe anul 2018 şi anexa la acesta cu privire la proiectul de buget al Consiliului Concurenței (anexa 3/08).

La lucrările Comisiilor reunite, au participat, în calitate de invitaţi, reprezentanţi din partea Ministerului Finanţelor Publice, precum şi din partea Consiliului Concurenței.  În urma dezbaterilor, cu majoritate de voturi,  proiectul Legii bugetului de stat pe anul 2018 şi anexa la acesta cu privire la proiectul de buget al Consiliului Concurenței (anexa 3/08) au fost avizate favorabil. 
În conformitate cu prevederile art.60 din Regulamentul activităţilor comune ale Camerei Deputaţilor şi Senatului, republicat, au fost depuse amendamente. 
Amendamentele admise sunt redate în Anexa care face parte integrantă din prezentul aviz.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Deputat Laurențiu NISTOR


	PREŞEDINTE,

Senator Daniel-Cătălin ZAMFIR

	PREŞEDINTE,

Deputat Iulian IANCU
	PREŞEDINTE,

Senator Ilie NIȚĂ

PREȘEDINTE

Senator Traian BĂSESCU


Voturi pentru……34…………

Voturi împotrivă……10………

Abțineri………1……………










ANEXĂ

AMENDAMENTE ADMISE
asupra proiectului Legii bugetului de stat pentru anul 2018
CONSILIUL CONCURENŢEI

(Anexa 3/08)
	Nr. crt.
	Articolul din lege/anexa/capitol/subcapitol/

paragraf/grupa/titlul/articol/alineat
	Text amendament propus

(autor, apartenenţă politică)
	Motivaţia amendamentului/ Sursa de finanţare

	1. 
	Consiliul Concurenţei/ Anexa 3/08/Capitolul 5001/ grupa/titlul 10
	Se propune suplimentarea bugetului Consiliul Concurenţei, Anexa nr. 3/08/, cap. 5001, grupa/titlul 10, cu suma de 2.295 mii lei, pentru finanţarea activităţii Consiliului de supraveghere din domeniul naval. 
Autori:
Iulian Iancu – Deputat PSD

Mînzatu Roxana - Deputat PSD

Andrușcă Dănuț - Deputat PSD
Bontea Vlad - Deputat PSD
Mihaci Mihai - Deputat PSD
Petric Octavian - Deputat PSD
Stancu Florinel - Deputat PSD
Toma Ilie - Deputat PSD
Velcea Nicolae - Deputat PSD
Vîrză Mihăiță - Deputat PSD
Lucian BODE – Deputat PNL

Bogdan HUŢUCĂ – Deputat PNL

Grupurile parlamentare ale PNL din Camera Deputaţilor şi Senat
	Suplimentarea bugetului Consiliului Concurenţei este justificată de adoptarea de către Parlamentul României a Legii nr. 235 din 29 noiembrie 2017 pentru modificarea şi completarea Ordonanţei Guvernului nr. 22/1999 privind administrarea porturilor şi a căilor navigabile, utilizarea infrastructurilor de transport naval aparţinând domeniului public, precum şi desfăşurarea activităţilor de transport naval în porturi şi pe căile navigabile interioare, publicată în Monitorul Oficial al României cu numărul 972 din data de 7 decembrie 2017. 

Prin acest act normativ se prevede, la pct.53, Capitolul X1, art.661, înfiinţarea, în cadrul Consiliului Concurenţei, a Consiliului de supraveghere din domeniul naval, structură fără personalitate juridică, format din 5 membri, având ca principală atribuţie aceea de a se asigura că administraţiile portuare pun la dispoziţia tuturor utilizatorilor infrastructura portuară în mod liber şi nediscriminatoriu. 

În îndeplinirea acestei atribuţii, Consiliul de supraveghere va exercita o activitate administrativ-jurisdicţională.

În acest sens, în vederea punerii în aplicare a noilor dispoziţii, art. 661, alin. (16)-(18) din acest act normativ prevede necesitatea asigurării Consiliului de supraveghere a unei capacităţi organizaţionale adecvate în ceea ce priveşte resursele umane şi materiale. Astfel, se prevede înfiinţarea în cadrul Consiliului Concurenţei a unei structuri organizatorice (Direcţii de specialitate) în scopul asigurării desfăşurării activităţii Consiliului de supraveghere. Numărul maxim de posturi al acestei noi structuri este de 16 şi va fi stabilită prin ordin al preşedintelui Consiliului Concurenţei, după consultarea preşedintelui Consiliului de supraveghere. Cheltuielile necesare desfăşurării activităţii Consiliului de supraveghere vor fi cuprinse în bugetul Consiliului Concurenţei.

Având în vedere aceste prevederi, se impune  suplimentarea bugetului Consiliul Concurenţei cu suma de 2.295 mii lei pentru finanţarea structurii organizatorice care va asigura aparatul tehnic necesar desfăşurării activităţii Consiliului de supraveghere din domeniul naval.
Sursa de finanţare: prin redistribuirea sumelor prevăzute la Anexa nr.3/65/ MINISTERUL FINANTELOR PUBLICE - ACTIUNI GENERALE

	2. 
	Consiliul Concurenţei/ Anexa 3/08/Capitolul 5001 Cheltuieli – Bugetul de stat; Grupa/Titlul 58 PROIECTE CU FINANTARE DIN FONDURI  EXTERNE NERAMBURSABILE AFERENTE CADRULUI FINANCIAR 2014-2020


	Se suplimentează Bugetul Consiliului Concurenţei cu suma de 48.143 mii lei credit de angajament şi 24.679 mii lei credit bugetar ce va fi prevăzută la Capitolul 5001 Cheltuieli – Bugetul de stat; Grupa/Titlul 58

PROIECTE CU FINANTARE DIN FONDURI  EXTERNE NERAMBURSABILE AFERENTE CADRULUI FINANCIAR 2014-2020; Articolul 01 Programe din Fondul European de Dezvoltare Regională (FEDR); alineat 58.01.01 Finanţarea naţională credit de angajament 9.629 mii lei şi 4.936 mii lei credit bugetar; alineat 58.01.02 Finanţarea externă nerambursabilă credit de angajament 38.514 mii lei şi 19.743 mii lei credit bugetar, pentru implementarea  Proiectului Optimizarea interacţiunii cu mediul de afaceri şi implementarea unor mecanisme avansate de analiză şi schimb de date prin implementarea unui sistem informatic de eguvernare şi analiză de tip Big Data în cadrul Consiliului Concurenţei.

Autori:

Iulian Iancu – Deputat PSD

Mînzatu Roxana - Deputat PSD

Andrușcă Dănuț - Deputat PSD

Bontea Vlad - Deputat PSD

Mihaci Mihai - Deputat PSD

Petric Octavian - Deputat PSD

Stancu Florinel - Deputat PSD

Toma Ilie - Deputat PSD

Velcea Nicolae - Deputat PSD

Vîrză Mihăiță - Deputat PSD
Lucian BODE – Deputat PNL

Bogdan HUŢUCĂ – Deputat PNL 

Grupurile parlamentare ale PNL din Camera Deputaţilor şi Senat
	Programul Operaţional Competitivitate 2014 – 2020 Acţiunea 2.3.1 – Secţiunea BIG DATA, 

Proiectul Optimizarea interacţiunii cu mediul de afaceri şi implementarea unor mecanisme avansate de analiză şi schimb de date prin implementarea unui sistem informatic de eguvernare şi analiză de tip Big Data în cadrul Consiliului Concurenţei, se află în faza de evaluare finală la MDRAPFE – OIPSI (a fost obţinut avizul CTE al MSI în aprilie 2017), fiind aprobat din punct de vedere administrativ (eligibilitate proiect şi beneficiar).  

Sursa de finanţare: prin redistribuirea sumelor prevăzute la Anexa nr.3/65/ MINISTERUL FINANTELOR PUBLICE - ACTIUNI GENERALE

Amendamente admise cu 48 voturi pentru.


